b'\n_START_ARTICLE_\nNahrbtni helikopter\n_START_PARAGRAPH_\nNahrbtni helikopter je majhen in lahek prenosljiv helikopter, ki ga lahko \xc4\x8dlovek nosi na hrbtu in hodi z njim po tleh. Med nogami ima varovalni pas, ki dr\xc5\xbei pilota med letom, da ne pade ven iz helikopterja. Ve\xc4\x8d izumiteljev je posku\xc5\xa1alo zgraditi nahrbtne helikopterje, rezultati so bili me\xc5\xa1ani._NEWLINE_Tak helikopter se razlikuje od konvencionalnega po tem, da nima repnega rotorja, glavna rotorja pa se vrtita v nasprotnih smereh, deloma podobno koaksialnim helikopterjem, vendar z druga\xc4\x8dnim na\xc4\x8dinom krmiljenja. Smer ("yaw") se upravlja s pomo\xc4\x8djo transmisijskega mehanizma \xe2\x80\x93 \xc4\x8de se en rotor vrti hitreje od drugega, se helikopter obra\xc4\x8da okoli navpi\xc4\x8dne osi. Druga razlika je, da imajo rotorji nespremenljiv vpadni kot, zaradi \xc4\x8desar je zgradba enostavnej\xc5\xa1a. Vendar s tem ni mogo\xc4\x8da avtorotacija v primeru odpovedi motorja, zato imajo po navadi balisti\xc4\x8dno padalo za ve\xc4\x8djo varnost. Nekatere izvedbe imajo za pogon ventilator z okvirjem (ducted fan).'